cyanic-selkie/wikianc huggingface dataset:
Nukleosyntese
På denne måten er universets masse i dag fordelt på 74% Hydrogen, 24% Helium, 1% Oksygen, 0,5% Karbon og 0,5% andre grunnstoffer. Solen er en relativt ung 3 generasjons stjerne med en metallisitet på ca. 1,6. Dette er en forutsenting for at planeter som jorden kan dannes, ettersom solsystemets planeter har et høyt innold av andre stoffer enn hydrogen og helium.
Gyanendra av Nepal
Forverra forhold til utlandet
Flere kommentatorer hadde venta at Gyanendra skulle føre Nepal nærmere det som mange nepalere ser som den tradisjonelle arvefienden, India. Gyanendra fikk også i de første åra av sin regjeringstid mye militærstøtte fra India, USA, EU og Kina. I Washington D.C. og andre vestlige hovedsteder vant han støtte ved å framstille borgerkrigen i Nepal som en del av den internasjonale krigen mot terror. Men etterhvert som krigen gikk stadig dårligere for regjeringa, førte det til stadig mer skepsis mot hans styre, særlig fra India, Storbritannia og FN.
Da Gyaendra seinhøstes 2004 dro til Delhi for å skaffe seg støtte til det kommende statskuppet, ga den indiske regjeringa ham klar beskjed om at den mente det ville være katastrofalt. Gyanendra ignorerte advarselen. Han venta trolig at i valget mellom ham og de maoistiske opprørerne, hadde stormaktene ikke noe annet valg enn å fortsette å støtte ham.
Gyanendra sto dermed igjen med Kina som sin siste sterke allierte. Han takka for hjelpa ved å stenge eksiltibetanernes kontor i Katmandu og innføre strenge tiltak mot tibetanske flyktninger.
Sjupartialliansen dannes
Innenlands blei Gyaendra også mer isolert.
Gyanendra varsla at han ville gjennomføre valg, uansett om alle parlamentariske partier boikotta dem. Han støtta opprettelsen av mange nye rojalistiske småpartier, som skulle erstatte de gamle partiene. Dette blei forstått som at han ville bygge opp sin egen form for absolutistisk styre, etter forbilde av sin far Mahendras diktatur som offisielt blei kalt Panchayat-demokratiet.
Også etter Gyanendras første kupp høsten 2002 hadde tre av de fire største partiene deltatt i regjeringer utpekt av Gyanendra. Fra demokratiet blei innført i 1990 har de kjempet nådeløst mot hverandre. Splittelsen mellom partiene bidro til krisa i Nepal og gjorde det lettere for Gyanendra å ta makta.
Men da Gyanendra begynte å bygge et nytt politisk system med bare rojalistiske partier, var det i praksis en dødsdom over de gamle partiene. De hadde nå ikke annet valg enn å forsvare seg. For første gang etter 1990 brøyt de med kongen, forente seg, og danna Sjupartialliansen for demokrati i Nepal.
Torstad ungdomsskole (Asker)
Torstad ungdomsskole er en ungdomsskole i Asker beliggende på en høyde ved Torstad, mellom Hvalstad og Holmen. Den har ca. 500 elever fordelt på tre klassetrinn (8-10). Elevene kommer hovedsakelig fra barneskolene Billingstad, Hofstad og Hvalstad.
Særpreg
Skolen har gjennom flere år fokusert på faglig utvikling og har resultatmessig kommet godt ut av det ved gjennomføring av nasjonale prøver og avgangseksamener.
Gyanendra av Nepal
Sjupartialliansen dannes
Sjupartialliansen besto av partier som fikk over 80% av stemmene ved valget i 1999 – i praksis alle viktige partier bortsett fra det rojalistiske RPP (som nå var splittet). De to viktigste partiene var det store sosialdemokratiske kommunistpartiet, kjent som UML, og Nepals Kongressparti, landets tradisjonelt største og viktigste parti siden 1950. Kongresspartiet og UML har sammen hatt stort flertall i alle parlamenter valgt etter 1990.
Torstad ungdomsskole (Asker)
Rehabilitering
Skolen ble opprinnelig bygget i 1963, men tilfredsstilte ikke lenger moderne krav til undervisningslokaler. I perioden jul 2005 – vår 2007 ble skolen bygget om og rehabilitert. I rehabiliteringsperioden fikk elevene undervisning i Askers reserveskole, den tidligere Varehandelens høgskole på Drengsrud.
Gyanendra av Nepal
Sjupartialliansen dannes
I tillegg deltok Nepali Congress (Democratic), et høyreorientert utbryterparti fra Kongresspartiet som hadde stått nær Gyanendra, tre mindre kommunistpartier, og et lite regionalt parti.
Torstad ungdomsskole (Asker)
Forsøksskole
Skolen var ved etableringen i 1963 forsøksskole for den nye ungdomsskolen. Forsøksrådet for skoleverket hadde kontor ved skolen.
Gyanendra av Nepal
Alle Gyanendras motstandere forener seg
De parlamentariske partiene hadde før kuppet avvist forslag fra Prachanda, lederen for opprøret, om en allianse mot kongen. Nå snudde de, og begynte samtaler.
På forsommeren 2005 var det klart at en avtale i praksis var på plass. Sjupartialliansens partier, som i flere år hadde vært jaga ut av opprørernes områder, begynte nå å holde store møter og demonstrasjoner der. På høsten blei det kjent at Sjupartialliansen og NKP (Maobadi) forhandla om en avtale i India. I november blei 12-punktsavtalen mellom Sjupartialliansen og Maoistene underskrevet i Delhi. Det var åpenbart at Indias regjering hadde pressa på for å få avtalen istand. Opprørerne innleda på oppfordring av partiene en ensidig våpenhvile fra september. Tross oppfordringer fra India og andre stater om å svare positivt på den, gikk Gyanendras regjering isteden til angrep på opprørerne under våpenhvilen. Dette første til at da Prachanda i januar 2006 oppheva våpenhvilen, erklærte ledere for Sjupartialliansen at det nå var Gyanendras skyld at krigen fortsatte.
På et år hadde han fått de legale partiene til å gå fra å støtte krigen mot opprørerne til å støtte opprørernes krig mot hans regjering, og alliere seg med maoistene med støtte fra India.
Sluttkrise våren 2006?
Gyanendra utløste i 2005 nyvalg (lokalvalg 8. februar 2006, parlamentsvalg i 2007) der bare promonarkistiske partier skulle delta.
Lokalvalget i februar 2006 blei gjennomført bare i de største byene, og der var valgdeltakelsen offisielt rundt 20%.(Opposisjonelle har hevda at den var langt lavere.) Det blei kritisert av de fleste stormakter, inklusive USA.
I mars gjorde Sjupartialliansen og maoistene en ny avtale i Delhi, som bl.a. varsla store demonstrasjoner og streiker i april. Disse demonstrasjonene utvikla seg etterhvert til et demokratisk opprør etter mønster av, men større enn demokratiopprøret våren 1990. Opprøret i april blei kjent som Jana Andolan 2006.
Hundretusener blei mobilisert på gatene i Katmandu og i andre storbyer. Demonstrasjonene kom etterhvert utafor partienes kontroll. Gyanendras regjering innførte 18 timers portforbud og varsla om at politiet i denne tida ville skyte for å drepe. Resultatet var at demonstrasjonene vokste, og slagord som «død over Gyanendra» blei vanlige.
Etter 14 offisielle dødsfall erklærte Gyanendra 21. april at han ville gi makta tilbake til folket, og ba Sjupartialliansen foreslå en ny statsminister. Demonstrasjonene på gatene avviste dette utspillet, og krevde at kongen skulle gå.
24. april kom Gyanendra med et nytt tilbud: Å gjeninnsette parlamentet (som opprinnelig blei oppløst av statsminister Deuba i mai 2002.) Denne gangen sa Sjupartialliansen ja. Sjøl om maoistene protesterte, så det ut som om dette var slutten på demokratiopprøret. I gledesdemonstrasjonene etter kongens kapitulasjon fortsatte demonstranter å kreve at han måtte gå av.
I Gyaendras regjeringstid har maoistopprøret gått veldig fram. Kongehuset har brutt med de parlamentariske partiene og isolert seg fra sine allierte i utlandet. Stadig flere spådde derfor våren 2006 at monarkiet ikke kan overleve. Hvis de viser seg å få rett, vil en hovedgrunn være Gyaendras egen politikk.
Elin Sogn
Elin Siobhan Sogn (født 20. september 1971 i Belfast, Nord-Irland) er en norsk skuespiller. Da Elin Sogn og familien flyttet tilbake til Norge, bosatte de seg i Kongsberg. Elin Sogn begynte sin profesjonelle skuespillerkarriere på Den Nationale Scene i Bergen.
Sin scenedebut der hadde hun som den unge jenten i «Nora Scheherazades drømte liv». Etter 3 år i Bergen, flyttet Sogn til Oslo for å ta rollen som «Julie Anker-Hansen» i såpeserien Hotel Cæsar på TV 2. Etter ha spilt rollen i 4 år, valgte Elin Sogn å ta en pause fra TV-serien for å være med i andre teaterprosjekter. Sogn kom tilbake på settet til Hotel Cæsar i 2005 og var en sentral person i handlingen frem til hun tok mammapermisjon like før sommeren 2009. Karakteren hennes, Julie, reiste da til Paris. Sogn returnerte til settet våren 2010, og ble gradvis mer med i serien igjen.
Sommeren 2007 og 2008 var hun med på et utendørs sommerteater på Kongsberg, Gjeterbarna og huldras hemmelighet. Der hadde Sogn rollen som huldra. I 2017spilte hun hovedrollen i Sommermusicalen "Den Gode Hensigt" i Svelvik, med musikk og tekst av Christin Grilstad Prøis og regi av Ole Christian Øen.
John Ertzgaard
John Ertzgaard (født 18. juni 1977 i Nairobi i Kenya ) er en norsk tidligere friidrettsutøver. Han var mange år i toppen av norsk sprint siden 1994 da han kvalifiserte seg til sitt første juniorverdensmesterskap. Internasjonalt markerte han seg i 1999 som U23 Europamester og VM-semifinalist på 200 m. I 2000 fikk han kongepokalen og deltok i Sommer-OL 2000 i Sydney. I 2004 ble han tildelt Norges Friidrettsforbunds fortjenestemedalje. Han representerte Raufoss IL store deler av sin karriere.
Ertzgaards mor er fra Uganda og far fra Norge. Moren flyktet fra diktatoren Idi Amins regime i Uganda og bosatte seg i Kenya.
Etter en rekke skader la han i 2008 opp sin idrettskarriere og ble student på Handelshøyskolen BI samt sportssjef ved Wang Toppidrettsgymnas. Idag er han også idrettslig leder i Idrettsklubben Tjalve.
I blåtimen
I blåtimen er et musikkalbum med Kristin Berglund, utgitt i 1976. Dette er hennes debutalbum som soloartist.
Richard Voliva
Richard Lawrence Voliva (født 18. oktober 1912 i Bloomington i Indiana, død 2. november 1999 i Amherst i Massachusetts) var en amerikansk bryter som deltok i de olympiske leker 1936 i Berlin.
Voliva vant en olympisk sølvmedalje i bryting under Sommer-OL 1936 i Berlin. Han kom på andreplass i fristil i den tredje tyngste vektklassen, mellomvekt opp til 79,0 kg, bak Emile Poilvé fra Frankrike.
Johan Collett
Johan Collett (født 22. mars 1775, død 19. juni 1827 ) var en norsk jurist, embedsmann og politiker. Han representerte Buskerud amt på riksforsamlingen i 1814. Som amtmann var det han selv som var ansvarlig for gjennomføringen av valget i amtet. På Eidsvoll var han en av de fremste talsmennene for selvstendighetspartiet. Collett var sekretær i den viktige finanskomiteen, og han førte i pennen innstillingen som ledet frem til den store debatt om Eidsvollsgarantien 13. mai. Han satt senere på Stortinget i flere perioder.
Collett var født på herregården Rønnebæksholm ved Næstved i Danmark som sønn av kammerråd Johan Collett (1734–1806) og hans ektefelle Else Elisabeth f. Jensen. Familien var av norsk avstamning. Senere flyttet familien og han vokste opp i København. Kun 18 år gammel ble han cand.jur. og startet sin karriere i embedsverket.
I 1802 ble han utnevnt til fogd i Buskerud og flyttet til Norge. I 1814 ble han først konstituert amtmann i Buskerud, senere overtok han embedet og hadde det til sin død. Hans bolig fra 1808 er storgården Søndre Huseby i Lier.
Collett var bror av Jonas Collett og far til Peter Jonas Collett. Gjennom sistnevntes ekteskap var han også svigerfaren til Camilla Collett.
Collett mottok Vasaordenen i 1815 og i anledning Karl III Johans tronbestigelse i 1818 ble han ridder av Nordstjerneordenen.
Portugal under Sommer-OL 1936
Portugal under Sommer-OL 1936. Nitten sportsutøvere fra Portugal, alle menn, deltok i fem sporter, friidrett, fekting, hestesport, seiling og skyting, under Sommer-OL 1936 i Berlin. Portugal kom på delt 30.-plass med en bronsemedalje.
Stark County (Nord-Dakota)
Stark County er et fylke i den amerikanske delstaten Nord-Dakota. Det ligger i den sørvestlige delen av staten og grenser mot Dunn County i nord, Mercer County i nordøst, Morton County i øst, Grant County i sørøst, Hettinger County i sør, Slope County i sørvest og mot Billings County i vest.
Stark Countys totale areal er 3,472 km² hvorav 6 km² er vann. I 2012 hadde fylket 28,212 innbyggere og administrasjonssenteret ligger i byen Dickinson som også er fylkets største by.
Fuglenes parlament
Fuglenes parlament, opprinnelige titler har vært Parlement of Foules, Parliament of Fowls, Parlement of Briddes, Assembly of Fowls eller Assemble of Foules, er et dikt på mellomengelsk av Geoffrey Chaucer (1343? – 1400) og består av nøyaktig 699 linjer.
Diktet er diktet som en drømmevisjon komponert som et «rhyme royal» (10 stavelser på 7 linjer og et rimskjema på ababbcc) og senterer rundt en konferanse av fugler for å velge deres partnere på Valentinsdagen eller «Alle hjerters dag», diktet er en av de første referanser til tanken om at denne dagen er en egen dag for kjærligheten. Av denne grunnen har diktet også blitt foreslått at det ble skrevet for å feire ekteskapet til den unge kong Rikard II av England og Anna av Böhmen i 1382. Mot slutten av diktet er debatten fortsatt uløst og ingen enighet foreligger, og fuglene er enige om å samles på nytt om et år for avgjøre debatten.
Diktet begynner med at fortelleren leser Ciceros Somnium Scipionis i det håp om å lære bestemte ting, «certeyn thing». Når han faller i søvn dukker Scipio Africanus opp, en romersk general fra den andre punerkrigen og statsmann i den romerske republikk, for å rettlede ham gjennom de himmelske sfærer og til Venus’ tempel. Fortelleren går deretter gjennom Venus’ mørke tempel med dets friser av dødsdømte elskere og ut i den skinnende sollyset hvor gudinnen Natur har sammenkalt et parlament eller møte hvor alle fugler velger deres ektemaker. Der er ørner av hankjønn som fremmer sin sak inntil fuglene av mindre rang protesterer og starter en komisk parlamentarisk debatt. Ingen av ørnene vinner sin ledsager for Natur vil ikke ta en avgjørelse nå, men vente til neste år. Drømmen slutter med at andre fugler velger sine ledsagere og med deres jublende runddans for å ønske våren velkommen. Drømmeren våkner, fortsatt utilfredsstilt og går tilbake til sine bøker og håper at han der ville lære det han søker.
Diktet streber seg på å forklare viktigheten av kjærlighet, demonstrert i en tett verbal struktur som hviler på poetiske og filosofiske tradisjoner, via Chaucers representasjoner av sosial og kosmisk orden. Kjærligheten er den naturlige bindende kraft i universet, selv om mennesket kan bare vite dette ufullkomment. Diktet antyder at et sammenbrudd i de naturlige lover vil skape sosial disharmoni.
Det er ingen tvil om at diktet er skrevet av Geoffrey Chaucer. Han forteller det selv to ganger i sine verker. Første gangen er i introduksjonen av Legenden om gode kvinner (The Legend of Good Women): «He made the book that hight the Hous of Fame,/ And eke the Deeth of Blaunche the Duchesse,/ And the Parlement of Foules, as I gesse» (Larry D. Benson, The Riverside Chaucer, 1987: 600). Den andre hentydningen er funnet i Tilbakekallelsen til Canterbury-fortellingene (Retractation to The Canterbury Tales): «the book of the Duchesse; the book of Seint Valentynes day of the Parlement of Briddes» (Benson 1987: 328).
William Caxtons tidlige trykking av diktet i 1478 er også betraktet som autoritativ ettersom det reproduserer en tekst fra et manuskript som nå er betraktet som tapt.
Ole Stenen
Ole Stenen (født 29. august 1903 i Øyer, død 23. april 1975) var en norsk langrennsløper og kombinertløper som konkurrerte på 1920- og 1930-tallet. Han representerte Øyer IF.
Meritter
På grunn av sine seire ble han tildelt Holmenkollmedaljen sammen med Hans Vinjarengen i 1931.
Stenen ble norgesmester i kombinert i 1928 og 1931.
Eindride Eidsvold
Eindride Eidsvold (født 18. juli 1961) er en norsk skuespiller. Eidsvold gikk ut fra Statens Teaterhøyskole i 1987, og har vært fast ansatt ved Nationaltheatret siden 1990 hvor han sist [per. 2013] var å se som «K» i Styrtet Engel (2013). Oppsettingen av Vildanden i 2004 var invitert som gjestespill til Brooklyn Academy of Music 2006.
Han er broren til Gard B. Eidsvold.
Le Grand-Quevilly
Le Grand-Quevilly er en kommune i departementet Seine-Maritime i regionen Normandie nordvest i Frankrike.
Geografi
Le Grand-Quevilly er den tredje største forstaden til Rouen, og har blant annet en havn med mye lett industri beliggende omtrent 5 km sørvest for sentrum av Rouen.
Befolkningsutvikling
Antall innbyggere i kommunen Le Grand-Quevilly
Holy Land Foundation for Relief and Development
Holy Land Foundation for Relief and Development er den største islamske veldedighetsgruppen i USA, og ble grunnlagt i 1989. Gruppen er et fond for okkuperte land.
Magnus Krog
Magnus Krog (født 19. mars 1987) er en norsk kombinertutøver. Krog tilhører Høydalsmo Idrottslag og Granåsen Skiteam.
Holy Land Foundation for Relief and Development
De fikk alle sine verdier frosset av EU og USA, og ble forbudt av den amerikanske regjeringen etter oppdagelsen av at de støttet Hamas med penger og utstyr. I 2009 fikk grunnleggerne av organisasjonen livstid i fengsel for å ha gitt $12 millioner til Hamas som blir regnet som terrorganisasjon.
Magnus Krog
Karriere
Han debuterte internasjonalt i B-verdenscupen (nå kontinentalcupen) i 2005, og ble nummer 3 sammenlagt i sesongen 2007/08 og nummer 2 i 2010/11. I junior-VM i Planica / Tarvisio i 2007 ble han nummer 7 på normaldistansen (HS100 / 10 km), 13 på sprint (HS100 / 5 km) og var på det norske laget som tok bronsemedaljer i lagkonkurransen (HS100 / 4 x 5 km). I Sommer Grand Prix 2011 ble han nummer 6 sammenlagt.
Holy Land Foundation for Relief and Development
Organisasjonens nettsted uttalte "Vår misjon er å finne og iverksette praktiske løsninger for å lindre menneskelig lidelse gjennom humanitære programmer som påvirker livene til vanskeligstilte og fordrevne mennesker som lider av menneskeskapte og naturlige katastrofer".
Gruppens primære fokusområde var med palestinske flyktninger i flyktningsleirene i Jordan, Libanon og i de palestinske territoriene. De har også gitt sin støtte til ofre etter katastrofer og kriger i Bosnia, Kosovo, Tyrkia og i USA (som flommen iIowa, tornadoene i Texas, og Oklahoma City-bombingen).
Blant grunnleggerne av The Holy Land Foundation er Mousa Mohammed Abu Marzook som er en av de politiske lederne i Hamas, som har gitt betydelige midler The Holy Land Foundation tidlig på 1990-tallet. Han og to andre personer ha blitt fått 15 års fengsel for å ha skaffet penger til antatte terrorangrep mot Israel.
Magnus Krog
Karriere
Krog gikk sammen med Jørgen Graabak, Magnus Moan og Håvard Klemetsen på det norske laget som tok sølv i lagkonkurransen i normalbakken i VM 2013 i Val di Fiemme. Alle fire tilhører Granåsen Skiteam.
Vartdal
Vartdal er en tidligere kommune i Møre og Romsdal fylke. Området var fra 1837 del av Ulstein formannskapsdistrikt og hadde navnet Vartdalsstrand. 1. januar 1964 ble Vartdal, Hjørundfjord og Ørsta kommuner slått sammen til den nye Ørsta kommune. Vartdal hadde ved sammenslåingen 1 315 innbyggere. Per 1. januar 2015 var det 1 030 innbyggere i området som tidligere utgjorde Vartdal kommune.
Historikk
Vartdalsstrand ble skilt fra Ulstein og etablert som egen kommune 1. januar 1895. Kommunen hadde da 736 innbyggere. I 1917 ble navnet endret til Vartdal.
Næringsvirksomhet
Den største landbaserte arbeidsplassen er Vartdal Plastindustri AS, som produserer fiskekasser, isolasjon og emballasjeprodukt i styropor. En annen lokalbedrift med mange arbeidsplasser er Vartdal Fiskeoppdrett.
Medleysvømming
Medley er en kombinasjon av de fire ulike svømmedisiplinene i en distanse. Medley svømmes både som individuelle øvelser og som stafett.
Individuell medley
I individuell medley svømmer den samme svømmeren like lange distanser i fire ulike disipliner. Rekkefølgen er:
Konkurranser
Det konkurreres både nasjonalt og internasjonalt på følgende distanser: 100 m, 200 m, 400 m.
Medleystafett
Medleystafett (også kalt lagmedley) svømmes av lag som består av fire deltakere, der hver deltaker svømmer en etappe. Ryggsvømming er den første disiplinen, siden ryggsvømmerne starter fra vannet. Hvis ryggsvømming ikke hadde vært den første disiplinen, kunne dette ha ført til at ryggsvømmeren og svømmeren på den foregående etappen sperret veien for hverandre. Rekkefølgen er:
Konkurranser
Det konkurreres i:
שחייה תחרותית
Paul Gjesdahl
Paul Dessen Gjesdahl (født 22. desember 1893 i Frederikshald, død 14. august 1969) var en norsk journalist, teaterkritiker, forfatter og oversetter. Under psevdonymet Pueblo skrev han treffsikre petitartikler som ble svært populære, men som også vakte forargelse.
Han var sønn av sogneprest Paul Vinsnes Gjesdahl, og hadde fem eldre søstre og en yngre bror.
Han tok examen artium i 1912 ved Katedralskolen i Kristiania. Deretter ble han elev ved Krigsskolen. Han ble premierløytnant, og i 1914 gikk han nøytralitetsvakt i Bergen. Han tok adjunkt-eksamen ved Universitetet i Oslo i 1919, etter å ha studert historie og geografi.
Han var formann i Det Norske Studentersamfund studieåret 1919/1920. I 1921 ble han med i den sosialistiske, etter hvert kommunistiske, Mot Dag-bevegelsen, som ble etablert av Erling Falk samme år.
Gjesdahl var journalist i Dagbladet 1919-30, i Tidens Tegn 1931-37 og Arbeiderbladet 1937-67.
Forfatter og oversetter
I tillegg til å være forfatter virket Gjesdahl også som oversetter av samtidslitteratur. Han oversatte en stor mengde bøker, både fra tysk og fra svensk. Blant annet oversatte han Prosessen av Franz Kafka.
Bokjuryn
Bokjuryn er en svensk litteraturpris som deles ut årlig, der barn og ungdommer mellom 0-19 år deles inn i ulike aldersgrupper og stemmer fram sine favorittbøker. Prisen ble innstiftet i 1997. Fra og med 2008 er det Svenska Barnboksinstitutet som har ansvaret for Bokjuryn.
Belford Roxo
Belford Roxo er en kommune i delstaten Rio de Janeiro i sørøstregionen av Brasil.
Morton County (Nord-Dakota)
Morton County er et fylke i den amerikanske delstaten Nord-Dakota. Det ligger i de sentrale delene av staten og grenser mot Oliver County i nord, Burleigh County i nordøst, Emmons County i øst, Sioux County i sørøst, Grant County i sør, Stark County i vest og mot Mercer County i nordvest.
Morton Countys totale areal er 5 038 km² hvorav 49km² er vann. I 2000 hadde fylket 25 303 innbyggere og administrasjonssenteret ligger i byen Mandan som også er fylkets største by.
Sigurd M. Nuth
Sigurd Teodor Marius Nuth (født 27. juli 1893 i Nuvsfjord, Loppa, død 21. desember 1982 i Hammerfest) var en kjøpmann i Hammerfest.
Nuth var gift med Signe Nuth (født Hellem, 5. august 1897, død 27. november 1991) Sammen hadde de fosterdatteren Gunvor Marie Nuth (født 19. januar 1925, død 3. mars 1997) som var gift med arkitekt Ole Lundsteen 29. mars 1953 (sønn av den danske kontreadmiral Kaj Lundsteen). De fikk tre barn: Espen, Marius, og Andreas Lundsteen.
Hærverk (band)
Hærverk var et punkrockband fra Oslo som var aktivt i perioden 1979–1980.
Historie
Der Oslo Børs og Kjøtt for en stor del var voksne folk, var Hærverk svært unge og hadde minimal musikalsk erfaring. Bandet var et forrykende live-band, om enn famlende og noe kaotisk, noe som finnes dokumentert på Sjokk Rock-albumet og to obskure kassettutgivelser.
Hærverk hadde flytende besetning, men på gruppens singel deltar Arne Johansen (gitar), Harald Fossberg (vokal), Hans-Ottar Riiser (bass) og Trygve Sandvik (trommer). I tillegg var Lars Pedersen (Holy Toy, When), Paul Værlien og flere andre innom bandet. Fossberg var senere for en periode vokalist i Turboneger og kjent for sine voldelige sceneopptredener.
Reunion-konserter
Hærverk har gjort flere reunion-konserter:
All the Way Crazy
All the Way Crazy er Little Charlie & the Nightcats sin debutalbum utgitt i 1987
Kanvas
Kanvas (også skrevet kanevas el. canvas/canevas) er et ekstremt slitesterkt tekstil opprinnelig vevd av hampfibre. Moderne kanvas lages normalt av bomulls- eller linfibre, men har sin historiske opprinnelse som betegnelse på vevd stoff av hamp. Kanvas skiller seg fra andre bomullsstoffer som denim og gabardin ved at det er renvevd (toskaftbinding) og ikke kipervevd.
Etymologi
Ordet kanevas er hentet fra fransk canevas og latin canapaceus som betyr «laget av hamp», som har sin opprinnelse i gresk κάνναβις (kannabis).
Bruk
Kanvas brukes til seil, telt, ryggsekker, presenninger og andre tekstilprodukter som må være stabile. Det er også populært blant kunstnere som typisk maler på et større eller mindre kanvas strukket over en blindramme av tre. Kanvas som er montert på en ramme kalles gjerne lerret (selv om dette egentlig bare refererer til tekstilen). Kanvas brukes også i moteprodukter; i håndvesker, bærebager for datamaskiner og i sko som Converse og Vans.
Kanvas er blitt det vanligste medium for oljemaling. Et av de eldste oljemaleriene på kanvas er det franske bildet «Madonna med engler» fra omkring 1410 som finnes i Gemäldegalerie i Berlin.
Åpenvevd kanvas stivet med appretur særlig bruk som grunnvev for broderier, mens stramei til samme formål er laget i lin eller bomull.
Mattene som brukes i bokse- og bryteringen kalles kanvas og uttrykket «bli sendt i kanvasen» betyr «å bli slått ut» og «tape en kamp».
Kanvas ble tidligere også brukt som bærelag i bildekk og et velbrukt gummidekk var «slitt helt inn til kanvasen».
Å fremstille kanvas fra bomull ble ikke populært før Eli Whitney oppfant en rensemaskin for bomull («cotton gin» = en maskin som fjerner frø, skall og andre små objekter fra bomullsfibrene) ettersom rensing av bomullsfiber var en arbeidskrevende prosess.
Thunbergiaceae
Thunbergiaceae har vært brukt av flere taksonomer som navn på en plantefamilie med ulike definisjoner. Denne familiens slekter inkluderes vanligvis i akantusfamilien i ordenen Lamiales. Denne familien har ikke vært brukt av noen av de viktige klassifikasjonene, som Takhtajan, Cronquist eller APG-systemene (men APG I nevner dette navnet som synonym for deler av akantusfamilien.)
Av de forfatterne som har brukt dette familienavnet er Nils Lilja i Skånes Flora fra 1870. Ifølge Watson og Dallwitz sin oversikt over plantefamilier har dette navnet vært brukt av "Van Tiegh." (som trolig er Phillippe Édouard Léon van Tiegham, 1839-1914. "Tiegh.") Dette nettstedet sier at familien inneholder 4 slekter: Thunbergia, Pseudocalyx, Meyenia, Whitfieldia (Pounguia) og omfatter 205 arter. (Ingen originalkilder siteres).
Frédéric Kanouté
Karriere
Kanouté begynte karrieren i Olympique lyonnais, der han startet som læregutt i 1997. Han debuterte i en Intertoto-cupkamp mot Odra Wodzisław.
Kanouté gikk til den engelske klubben West Ham i 2000. Han spilte 84 ligakamper for London-klubben og scoret 29 mål. Han ble kjøpt av Tottenham Hotspur på slutten av 2002/03-sesongen.
Kanouté valgte å spille for i stedet for. I Afrikamesterskapet i 2004 scoret Kanouté 4 mål på 4 kamper, og bidro til at Mali gikk til semifinalen, der de tapte mot.
Kanouté opplevde blandet suksess i Tottenham, og ble solgt til Sevilla 17. august 2005 for €6,5m. Han kom inn som innbytter i pausen i UEFA-cupfinalen mot Middlesbrough og scoret i kampens 89. minutt. Sevilla vant kampen 4-0. Kanouté ble i Sevilla i sju sesonger, og scoret totalt 138 mål på 285 kamper.
I 2012, etter en sesong preget av skader, gikk veien videre til kinesisk fotball og Beijing Guoan, hvor han tilbragte sin siste sesong som profesjonell fotballspiller.
Racecourse Ground (Derby)
Racecourse Ground, også kjent som The County Ground, er en tidligere fotballbane i Derby, England.
The Racecourse var hjemmebanen til Derby County fra 1884 til 1895 da laget flyttet til sin nye arena Baseball Ground.
I 1886 ble omkampen i FA-cupen mellom Blackburn Rovers og West Bromwich spilt på denne banen, og det var første gang at en FA-cupfinale ble spilt utenfor London. Blackburn vant denne omkampen 2-0.
Det har også blitt spilt en landskamp på Racecourse Ground. Den 9. mars 1895 vant 9-0 over  i det britiske fotballmesterskapet.
Linda Wessberg
Linda Wessberg (født 13. juni 1980 i Göteborg, Sverige), er en profesjonell svensk golfspiller, som spiller på LPGA-touren og Ladies European Tour.
Karrieren som amatør
Svensk juniormester i 2001.
Karrieren som profesjonell
Debuterte på Telia Tour i 2003 (ble Årets spiller).
Wessberg har så langt 2 seire på LET, Wales Ladies Championship of Europe i 2006 og Vediorbis Open de France Dames i 2007.
Tatt ut på Solheim Cup-laget 2007.
Cranborne Chase
Cranborne Chase er et kalkstensplatå i det sørlige England. Det ligger i grevskapene Dorset, Hampshire og Wiltshire, og er en del av den engelske kalkformasjonen. Den ligger opp mot Salisburysletten og West Wiltshire Downs i nord, Dorset Downs i sørvest og South Downs i sørøst.
981 km² av Cranborne Chase er definert som en Area of Outstanding Natural Beauty, og er det sjette største av slike områder i Storbritannia.
Det høyeste punktet er Win Green i Wiltshire, på 277 moh.
Historie og arkeologi
Det har lenge vært menneskelig aktivitet i området, og man finner jordvoller og enkeltfunn fra neolittisk tid og framover. Opprinnelig var det tett skog der, men denne ble etterhvert ryddet av jordbrukere. Etterhvert som jorden ble mindre fruktbar etter intensiv bruk begynte skogen å vokse tilbake, og fra middelalderen og fram til andre verdenskrig var det igjen nokså tett skog i Cranborne Chase.
Det er funnet flere monumenter fra neolittisk tid og bronsealderen, og man har funnet spor etter flere bosetninger fra jernalderen. Ved Badbury Rings finner man et av landets mest kjente jernalderfort. Det gikk en romersk vei gjennom området, fra Dorchester til Salisbury. I angelsaksisk tid ble det anlagt en forsvarsvoll langs denne veien, kjent som Bokerleydiket.
Funnene i området var spesielt rike på grunn av det lave befolkningstallet fra angelsaksisk tid og framover. Det var først under andre verdenskrig at man trengte nytt jordbruksland, og det var da ikke tiden for å ta hensyn til mulige arkeologiske funn. Augustus Pitt Rivers utviklet flere av den moderne arkeologiens metoder i Cranborne Chase i det 19. århundre.
Området har sitt navn etter landsbyen Cranborne, som ble grunnlagt av sakserne, og ordet chase («jakt») som kommer av at det var et populært jaktområde. Blant de som har jaktet der er kongene Johan, Henrik VIII og Jakob I.
Cranborne Chase var i jarlen av Gloucesters eie inntil kong Johan tok over da han giftet seg med jarlens datter Avisa. Jakob I ga rettighetene til området til Robert Cecil, 1. jarl av Salisbury. Store deler av området tilhører fortsatt forskjellige herregårder, som Kingson Lacy.
Sahara (andre betydninger)
Sahara kan vise til:
Tistelsommerfugl
Tistelsommerfuglens migrasjonsrute strekker seg fra polarsirkelen til Sentral-Afrika. Over opptil seks generasjoner tilbakelegger tistelsommerfuglen en rundreise på over fjorten tusen kilometer. En langt større rundreise enn den fem tusen kilometer lange ruten til den mer kjente Monarksommerfuglen.
Utseende
Vingespennet er mellom 5 og 6 cm. Den er orange og okerfarget, med mørkere flekker. Langs framvingeranden har den hvite og svarte flekker. I flukten kan den minne om et brunaktig, vissent blad som fyker av gårde.
Larven er svart eller nesten svartgrønn, med gule og enkelte blå punkter. Den har en svak gul sidelinje og en bredere gul, mørkprikket linje langt ned på kroppsiden. Føttene er brune med gule torner.
Levevis
Tistelsommerfuglen overlever ikke en norsk vinter. Som sin slektning admiralen flyr den nesten hver vår inn over Norge. Den kan finnes fra slutten av mai til frosten kommer. De fleste som flyr om høsten er avkom etter tidligere innvandrere til Norge.
Larvene lever på ulike tistelarter (Cirsium og Carduus) og kan også finnes på brennesle (Urtica). Når tiden er kommet for å gå inn i puppestadiet, kryper larven ned fra planten og prøver å finne et sted å være som puppe. Puppestadiet varer bare noen uker.
Tsjuvasjisk
Tsjuvasjisk (cf. polsk: czuwaski, ukrainsk: чуваська / tsjuvas'ka) er et oghurtyrkisk språk som tales av ca. 1,7 mill. mennesker i den russiske republikken Tsjuvasjia ved Volgas midtre løp, med sentrum sørvest for Kazan.
Språket kan deles i to dialekter, anatri i sør og virjal i nord. I dag skrives tsjuvasjisk med et tillempa russisk alfabet. Skriftspråket bygger på anatri.
Tsjuvasjene regnes som etterkommere etter bulgartyrkerne (volgabulgarene) som tidlig i det første årtusen var bosatt ved Azovhavet og nedre Don, og som innvandra til området på 600-tallet. En annen gruppe utvandra til Balkan og ble seinere slavisktalende. Det er derfor et slektskap mellom tsjuvasjisk og det utdødde språket protobulgarsk.
Vatne (Møre og Romsdal)
Grunnkrets 1534300 Vatne.
Valgkrets 15340009 Vatne med 879 stemmeberettigede i 2012.
Geografi
Tettstedet Vatne ligger innerst i Vatnefjorden som åpner seg ut i Midfjorden mot nord. Tettstedet er avgrenset av Ulvestad i nordøst, Øygarden i øst hvor også Fylkesvei 5970 fortsetter opp Vatnedalen mot Fiksda l. I vest er Vatne avgrenset av Os som fra midten av 1800-tallet var skysstasjon med båttrafikk ut Vatnefjorden og veiforbindelse til Eidsvika innerst i Grytafjorden på sørvestsiden av eidet.
Fylkesvei 661 går gjennom tettstedet, med forbindelse til Stette og Digernes i sør og til Vestnes langs Midfjorden i nordøst.
Gjennom tettstedet renner Oselva fra Vatnevatnet på sørsiden av sentrum og ut i Vatnefjorden mot nord.
Kirke
Allerede fra middeladeren var Vatne eget kirkesogn med kirke på gården Vatne. Kirkesognet er nevnt i Aslak Bolts Jordebok ca. 1430. Vatne var annekssogn under Borgund sogn fram til 1848 da det ble utskilt som eget sogn sammen med Skodje. En ny Vatne kirke som lå mer sentalt i forhold til båttrafikk ble bygd på gården Osgotten ("Gøten") i 1868.
Kommune
1. januar 1902 ble Vatne etablert som egen kommune med 1 547 innbyggere ved at Skodje kommune ble delt.
Dryna og Midøya i Vatne ble samtidig slått sammen med Sør-Aukra kommune til den nye Midsund kommune. De to kretsene fra Vatne hadde ved sammenslåingen 334 innbyggere.
Se utfyllende artikkel om Vatne kommune
Johan Gottfried Conradi
Johan Gottfried Conradi (født 17. april 1820 i Tønsberg, død 29. september 1896 i Kristiania) var en norsk dirigent og komponist.
Hans hjertesak var mannskorsaken, og han reiste mye rundt i Norge for å fremme interessen for mannskormusikk. Han regnes gjerne som grunnleggeren av organisert korsang i Norge og grunnla flere korforeningen, inkludert en han selv ledet i Kristiania. I samarbeid med Halfdan Kjerulf startet han offentlige abonnementskonserter i hovedstaden, med det formål å la allmennheten for å høre klassikere og nye verker på regelmessig basis.
Vartdalsstrand
Vartdalsstrand ble skilt fra Ulstein og etablert som egen kommune 1. januar 1895. Kommunen hadde da 736 innbyggere. Kommunen endret navn fra Vartdalsstranden til Vartdal ved kongelig resolusjon av 3. november 1917.
Fra 1964 er Vartdal del av Ørsta kommune.
Bom Jardim (Rio de Janeiro)
Bom Jardim er en kommune i delstaten Rio de Janeiro i sørøstregionen av Brasil.
Cranborne
Cranborne er en landsby i distriktet East Dorset i grevskapet Dorset, England. Den ligger i, og har gitt navn til, kalksteinsplatået Cranborne Chase. Det er en del av stor vidde med kalkstein i sørlige England som omfatter det nærliggende Salisbury-sletten og Dorset Downs.
I 2001 hadde landsbyen en befolkning på 779 innbyggere, noe som ikke endret seg ved folketellingen i 2011. Valgkretsen er kalt for «Crane» og omfatter Wimborne St. Giles i vest og sør til Woodlands. Den totale befolkningen i denne valgkretsen utgjorde ved folketellingen i 2011 til 2 189 innbyggere.
Historie
Flere konger har bodd på en jakthytte i landsbyen i forbindelse med jaktturer til Cranborne Chase. Blant disse finner man Johan, Henrik VIII og Jakob I. Jakthytten ble bygget om av Robert Cecil, 1. jarl av Salisbury mellom 1607 og 1611, og er kjernen i hans herregård.
I middelalderen var Cranborne en markedsby, og det var forlagt en garnison der for å beskytte kongen når han besøkte stedet. Byens befolkning var ved et tidspunkt sammenlignende høyt, men dens betydning og makt minsket da andre mer tilgjengelige byer har overtatt og forbigått den i størrelse. Byens charter ble siden inndratt.
På 1980-tallet ble det framstilt en naturtro etterligning av et rundhus fra jernalderen på baksiden av Cranborne Middle School. Det er i dag ved Cranborne Ancient Technology Centre.
Lisa Raymond
Lisa Raymond (født 10. august 1973 i Norristown i Pennsylvania) er en profesjonell amerikansk tennisspiller.
I sin tenniskarriere har Raymond vunnet over Venus Williams og Martina Hingis, og som best var hun nummer 15 (1997) på rankingen over verdens beste kvinnelige singlespillere.
Som doublespiller var hun nummer 1 på rankingen i juni 2000 og hun har vunnet 60 doubleturneringer, blant annet har hun vunnet damedoubletittelen i alle fire Grand Slam-turneringene.
Kristiansand Orienteringsklubb
Kristiansand OK (KOK) er en orienteringsklubb fra Kristiansand. Klubben ble stiftet 23. november 1973 av tidligere medlemmer av orienteringsgruppa i IK Start. Klubben har i 2009 rundt 250 medlemmer.
Om klubben
Kristiansand OK deler klubbhus med IK Gimletroll ved Prestheia i utkanten av turområdet Jegersberg i Kristiansand. Dette ble innviet i november 2008.
Klubbens medaljestatistikk pr. 2008 viser:
Ulike tilbud i klubben:
Jon Tvedt og Anders Nordberg har også løpt for Kristiansand OK.
Meritter
Tiomila, herrer (2) : Jukola, herrer (2) : NM stafett, herrer (3) :
Huai He
Huai He (forenklet kinesisk: 淮河, tradisjonell kinesisk: 淮河; pinyin: Huái Hé) er en elv i Kina omtrent midtveis mellom landets to hovedelver, Den gule flod (Huang He) i nord og Chang Jiang (Yangzi) i sør. Før i tiden rant den likesom de to nevnte fra vest til øst og ut i Østkinahavet. Men nå er elveløpet endret, noe som stadig fører til stygge oversvømmelser. Lengden er 1.078 km, og nedslagsfeltet 174.000 km².
Huaielvens historiske løp var rett ut til kysten i den nordlige delen av Jiangsu-provinsen. Men i 1194 brøt Den gule flod ut av sitt elveleie og gravde seg et nytt løp sørover og over til nedre del av Huaielvens løp. Der forente de to elvene seg og fulgte det nedre Huai-løpet ut i havet. Imidlertid førte Huang He med seg langt mer slam som sedimenterte seg og demmet opp dette nedre elveleiet. Huang Hes nedre løp reverserte seg til slutt etter 700 år i 1850-årene. Men noen tiår etter, i 1897, var Huai He ikke lenger istand til alene å følge sitt historiske leie ned til kysten. Vannet demmet seg opp i innsjøen Hongze, og derfra fikk det bane seg en ny kurs sørover og ned i Yangtze.
Problemene med elveløpet ble verre og verre. Under annen verdenskrig, da Chiang Kai-shek var kinesernes regjeringssjef, forsøkte kineserne å bremse japanernes fremmarsj ved å åpne opp Gulelvens diker slik at vann rant sørover og over i det øvre Huai-bekkenet og oversvømmet der et enormt område. Hovesastrømmen av Gulelven fortsatte å renne i denne retning i hele ni år, noe som ytterligere skadet Huais historiske elvesystem.
Større og mindre oversvømmelser ble resultatet, og mellom flomperiodene var det ofte tørke. I løpet av de 450 år frem til 1950 så Huai-elven i gjennomsnitt 94 større oversvømmelser per århundre.
I elva ligger Foziling-demningen og -reservoaret fra 1954, som ble anlagt på ordre fra Mao Zedong.
Harriet Miers
Harriet Ellan Miers (født 10. august 1945 i Dallas i Texas i USA) er en amerikansk jurist som var juridisk rådgiver i Det hvite hus.
3. oktober 2005 ble hun nominert til dommer ved USAs føderale høyesterett for å fylle den ledige stillingen etter at Sandra Day O'Connor bebudet sin fratreden i juni. Opprinnelig ble John Roberts nominert til å etterfølge O'Connor, men etter at daværende justitiarius William Rehnquist døde 3. september, ble Roberts utnevnt til å etterfølge Rehnquist og Miers til å overta etter O'Connor.
27. oktober ba imidlertid Miers president Bush om å trekke hennes kandidatur. Like etter uttalte Bush at han motvillig godtok hennes ønske. Det hadde blitt rettet kritikk mot hennes manglende erfaring som dommer, hennes nære forbindelse til Bush samt hennes politiske ståsted. Fire dager senere nominerte Bush Samuel Alito, en føderal dommer, til å overta etter O'Connor.
MS «Høyanger»
MS «Høyanger» var et norsk linjeskip, levert fra Burmeister & Wains Maskin & Skibsbyggeri, København, til rederiet Westfal-Larsen & Co AS, Bergen i august 1926. Skipet seilte for Westfal-Larsen i rederiets linje mellom USA og Sør-Amerika.
Under andre verdenskrig foretok skipet en lang rekke seilinger over Atlanterhavet, både i konvoier og som individuelt skip.
Skipet ble solgt til Flakkes Rederi i Kristiansund i 1958, solgt for opphugging i 1961 og hugget opp i Hamburg samme år.
Arnstein Arneberg
Arnstein Rynning Arneberg (født 6. juli 1882 i Halden, død 9. juni 1961 på Biri) var en norsk arkitekt. Han var barn av Mauritz Otto Edvard Arneberg og Hermine Nicoline Mathilde Rynning, og bror til Eilif Arneberg. Han var først gift med Aagot Kielland Skavlan (1888–1960) datter av Olaf Skavlan og deretter med Eva Elisabeth Reimers (1901–1987).
Utdannelse
Arneberg var assistent hos arkitekt Alfred Christian Dahl i Oslo i årene 1898–1900. I årene 1899–1902 var han elev ved Den kongelige tegneskole i Oslo under Herman Schirmer. Han var assistent hos Ole Sverre i Oslo i 1900–1903, deretter hos Gustaf Lindgren i Stockholm til 1906. Han studerte under professorer som Isak Gustaf Clason og Erik Lallerstedt på den Kungliga Tekniska Högskolan i Stockholm i 1904–1906.
Virke
Etter at han etablerte egen praksis i Oslo 1906 fikk Arneberg mange byggeoppdrag. Av de tidlige er Eidsvoll folkehøyskole (1908) i nordisk panelstil (revet 1980), jernbanestasjoner på Dovrebanen (1912) og Den norske sjømannskirke i Rotterdam (1914). Sammen med Magnus Poulsson vant han arkitektkonkurransen om Oslo rådhus (1916–1918). Samme år vant de også konkurransen om Telegrafbygningen i Oslo (Kongens gate 21). Ved innvielsen 1924 var det Norges tredje største bygning. Vikingskipshuset på Bygdøy, første fløy åpnet 1926.
I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.
Verker (utvalg)
Arnebergs arbeid omfatter mange villaer og mange kirker.
Utmerkelser
Arneberg var en av de første mottagerne av St. Hallvard-medaljen i 1956 og mottok statens kunstnergasje fra 1954. Han var kommandør med stjerne av St. Olavs Orden og mottok Kong Haakon VIIs jubileumsmedalje samt Kong Haakon VIIs minnemedalje i gull. Han var kommandør av den svenske Nordstjerneordenen og var innvalgt medlem av Kgl. Akademien för de fria Konsterna.
Ettermæle
Arkitekturprisen til Østfold Arkitektforening er oppkalt etter ham "Arnstein Arneberg pris". Prisen ble delt ut første gang i 2008.
Carl Emil Fenger
Carl Emil Fenger (født 9. februar 1814 på Christianshavn, død 21. september 1884) var en dansk lege og politiker. Han var finansminister i tre omganger og senere borgermester i København.
Fenger gjorde en omfattende innsats innen legevitenskapen når det gjelder sunnhet og undervisning. Han opprettet flere sykehus og en legeforening som arbeidet for bedre boligforhold for fattige.
Fenger var innehaver av Dannebrogordenen.
Bom Jesus do Itabapoana
Bom Jesus do Itabapoana er en kommune i delstaten Rio de Janeiro i sørøstregionen av Brasil.
Ingefærfamilien
Ingefærfamilien (Zingiberaceae) er en plantefamilie i ordenen Zingiberales. Den omfatter ca. 700 arter fordelt på 45 planteslekter. Fra ingefærfamilien kommer krydderplanter som galangal, gurkemeie, ingefær, guineapepper og kardemomme. Mange arter dyrkes som prydplanter i varme strøk, for eksempel Hedychium gardnerianum.
Anoth
Anoth er en fiktiv planet fra Star Wars-universet. Den er stedet der barna til Leia Organa; Jacen, Jaina og Anakin Solo midlertidig bodde undercover i sine tidlige barneår. Den vises kun i Expanded Universe.
Planeten har tre adskilte deler, to som ligger så nær hverandre at de skraper borti hverandre, og den tredje som orbitter på sikker avstand. Det var på den siste som ungene oppholdt seg.
Referanser
Anoth
Galleblomsterfluer (Triglyphus)
Galleblomsterfluer (slekten Triglyphus) er en gruppe av fluer som tilhører familien blomsterfluer (Syrphidae). Slekten omfatter sju kjente arter, en av dem forekommer i Norge. De er små, kullsvarte blomsterfluer med hårete øyne. Navnet galleblomsterflue brukes på norsk om de fleste artene i gruppen Pipizini.
Utseende
Små (5–6 mm), slanke, kullsvarte blomsterfluer. De kan ligne på mange andre slekter, men kjennes lett på at bakkroppen bare har tre ledd som er synlige ovenfra. Fasettøynene er tydelig hårete og møtes i pannen hos hannene, men ikke hos hunnene. Antennene er forholdsvis korte, mest mørke, det tredje leddet ovalt. Ansiktet er flatt, matt og hårete, munnkanten ikke eller lite framskytende. Thorax er temmelig smal, avlang, nokså blank, med mørke hår. Bakkroppen er avlang med mørke, oppstående hår. Man kan bare se tre ledd ovenfra, hos andre blomsterfluer ser man vanligvis fire eller fem. Beina er slanke, for det meste svarte, men med noen gule partier. Hos hannene er det innerste leddet på bakfoten påfallende stort. Vingene er slanke, ganske mørkt røykfargede hos den nordiske arten.
Levevis
Den arten som lever i Norge har larver som lever av bladlus (arten Cryptosiphum artemisiae) på røttene av burot (Artemisia vulgaris). Det er mulig at de også kan gå på andre bladlusarter. Fluene finnes på tørrenger, i veikanter og på ulik slags skrotemark der buroten trives. Fluene flyr i juni-august.
Utbredelse
Slekten forekommer i den palearktiske sone, Sørøst-Asia og Australia. Det er to arter i Europa, bare én i Norden, denne er bare funnet én gang i Norge, ved Oslo.
Billings County
Billings County er et fylke i den amerikanske delstaten Nord-Dakota. Det ligger i den sørvestlige delen av staten og grenser mot McKenzie County i nord, Dunn County i nordøst, Stark County i øst, Slope County i sør og mot Golden Valley County i vest.